CELEX: 62011TN0276
Language: et
Date: 2011-05-31 00:00:00
Title: Kohtuasi T-276/11: 31. mail 2011 esitatud hagi — Carlotti versus parlament

6.8.2011   
            
            
               ET
            
            
               Euroopa Liidu Teataja
            
            
               C 232/33
            
         31. mail 2011 esitatud hagi — Carlotti versus parlament
   (Kohtuasi T-276/11)
   2011/C 232/59
   Kohtumenetluse keel: prantsuse
   
      Pooled
   
   
      Hageja: Marie-Arlette Carlotti (Marseille, Prantsusmaa) (esindajad: advokaadid S. Orlandi, A. Coolen, J.-N. Louis, É. Marchal ja D. Abreu Caldas)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada õigusvastaseks Euroopa Parlamendi juhatuse 1. aprilli 2009. aasta otsus Euroopa Parlamendi liikmete täiendava vabatahtliku pensioniskeemi muutmise kohta;
            
         
               —
            
            
               tühistada vaidlustatud otsus;
            
         
               —
            
            
               mõista kohtukulud välja Euroopa Parlamendilt.
            
         
      Väited ja peamised argumendid
   
   Käesoleva hagiga palutakse tühistada Euroopa Parlamendi juhatuse 1. aprilli 2009. aasta otsuse Euroopa Parlamendi liikmete täiendava vabatahtliku pensioniskeemi muutmise kohta alusel tehtud 28. märtsi 2011. aasta otsus, millega keeldutakse hagejale maksmast täiendavat pensioni alates 60. eluaastast (alates 2012. aasta veebruarist).
   Hagi põhjenduseks esitab hageja viis väidet, mille kohaselt on:
   
               —
            
            
               rikutud õigusaktides ette nähtud omandatud õigusi ja õiguskindluse põhimõtet;
            
         
               —
            
            
               rikutud võrdse kohtlemise ja proportsionaalsuse põhimõtteid, kuna 1. aprilli otsuse ja vaidlustatud otsusega tõstetakse pensioniiga kolme aasta võrra, ning seda ilma, et oleks ette nähtud üleminekumeede;
            
         
               —
            
            
               rikutud Euroopa Parlamendi liikmete kulude ja toetuste maksmise eeskirjade artiklit 29, mis näeb ette, et selle eeskirja tõlgendamise ja täpse kohaldamise üle teostavad järelevalvet kvestorid ja peasekretär;
            
         
               —
            
            
               juhatuse 1. aprilli 2009. aasta otsuses, millega muudetakse vaidlustatud otsuse aluseks olevaid õigusakte, tehtud ilmne hindamisviga, kuna selles tuginetakse pensionifondide finantsolukorra põhjendamatule hinnangule;
            
         
               —
            
            
               rikutud lepingute heauskse täitmise põhimõtet ja põhimõtet, mille kohaselt on ainult ühe poole tahtest sõltuvad tingimused tühised.